10. การควบคุมภายใน

ในการประชุมกรรมการบริษัทมหาชนครั้งที่ 1/2549 เมื่อวันที่ 7 เมษายน 2549
โดยมีคณะกรรมการตรวจสอบเข้าร่วมประชุมด้วย
คณะกรรมการได้ประเมินระบบควบคุมภายในโดยซักถามข้อมูลจากฝ่ายบริหารเกี่ยวกับความเพียงพอของระบบการควบคุมภายในของบริษัททั้ง
5 ส่วน คือ องค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตาม ภายหลังการประเมินแล้วคณะกรรมการมีความเห็นว่า
บริษัทมีระบบควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวอย่างเพียงพอแล้ว และมีระบบควบคุมภายในในด้านต่างๆ ทั้ง 5
ส่วนที่มีความเหมาะสมและเพียงพอในการป้องกันทรัพย์สินอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจ
รวมถึงการตรวจสอบภายในที่มีความอิสระในการติดตามและประเมินผลการควบคุมภายใน นอกจากนี้
บริษัทยังมีระบบจัดเก็บเอกสารสำคัญที่ทำให้กรรมการ ผู้สอบบัญชี
และผู้มีอำนาจตามกฎหมายสามารถตรวจสอบได้ภายในระยะเวลาอันควร

อย่างไรก็ตาม ผู้สอบบัญชีจากบริษัท สำนักงาน เอินส์ท แอนด์ ยัง จำกัด
ได้ศึกษาและประเมินประสิทธิภาพระบบการควบคุมภายในด้านบัญชีตามที่เห็นว่าจำเป็น
เพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม

สำหรับระบบการควบคุมภายในนั้น บริษัทมีหน่วยงานควบคุมภายใน
และบริษัทยังมีการว่าจ้างบุคคลภายนอก คือ บริษัท เวล แพลนนิ่ง โซลูชั่น จำกัด
เพื่อทำหน้าที่เป็นที่ปรึกษาของหน่วยงานควบคุมภายในของบริษัท
ซึ่งในเบื้องต้นมีแผนการตรวจสอบภายใน 3 ปี
และจะมีการปรับปรุงแผนการตรวจสอบภายในเป็นประจำทุกปี
เพื่อให้แน่ใจว่าแผนการตรวจสอบภายในที่กำหนดขึ้นมีความเหมาะสม
และสอดคล้องกับปัจจัยแวดล้อมทางธุรกิจและปัจจัยเสี่ยงที่อาจมีการเปลี่ยนแปลงอยู่เสมอ โดยในปี
2548
ผู้ตรวจสอบภายในได้มีการตรวจติดตามข้อสังเกตจากข้อสังเกตของผู้สอบบัญชีที่มีต่องบการเงินปี
2546 - 2547 และได้ตรวจสอบโครงการวิจัยและพัฒนา จำนวน 3
โครงการของฝ่ายวิจัยและพัฒนา และ กระบวนการบริหารทรัพยากรบุคคล
ซึ่งสามารถสรุปผลการตรวจสอบได้ดังนี้

โครงการวิจัยและพัฒนา

-   บริษัทไม่มีการกำหนดนโยบาย เป้าหมาย
    และงบประมาณในการวิจัยและพัฒนาเป็นลายลักษณ์อักษร ซึ่งบริษัทได้ปรับปรุงตามข้อสังเกต
    โดยฝ่ายวิจัยและพัฒนาได้นำเสนอแผนงานในแต่ละโครงการและกำหนดเวลาที่งานเสร็จไว้เรียบแล้ว
    เพื่อใช้เป็นแนวทางในการวัดผลความสำเร็จของงาน
    รวมทั้งกำหนดงบประมาณสำหรับโครงการวิจัย และพัฒนา

-   .
    ฝ่ายวิจัยและพัฒนาไม่มีการเก็บข้อมูลเชิงสถิติสำหรับการปรับปรุงแก้ไขสินค้าที่ออกสู่ท้องตลาดแล้ว
    ฝ่ายวิจัยและพัฒนาได้มีการจัดทำข้อมูลเชิงสถิติใน 3 รูปแบบ คือ (1)
    จำนวนครั้งของการปรับปรุงเพิ่มฟังก์ชั่น (2) จำนวนครั้งในการแก้ข้อผิดพลาด (3)
    จำนวนครั้งของการแก้งานที่รวน ทำให้สามารถตรวจสอบในรายละเอียดเกี่ยวกับการแก้ไข
    รวมถึงระยะเวลาที่ใช้ในการแก้ไขได้

กระบวนการบริหารทรัพยากรบุคคล

-   บริษัทไม่มีการกำหนดนโยบาย
    และกลยุทธ์ในการบริหารทรัพยากรบุคคลที่ชัดเจนและเป็นลายลักษณ์อักษร ทั้งนี้
    ในปัจจุบันบริษัทอยู่ระหว่างการจัดทำนโยบาย และกลยุทธ์ในการบริหารทรัพยากรบุคคล

-   บริษัทไม่มีการกำหนดโครงสร้างในการจัดเก็บเอกสารต่าง ๆ เกี่ยวกับพนักงาน
    ซึ่งในเดือนมิถุนายน 2549 หัวหน้าแผนกบุคคลของทั้งสำนักงานใหญ่และโรงงาน
    ได้ปรับปรุงแฟ้มประวัติพนักงานให้เป็นปัจจุบันทั้งหมดเรียบร้อยแล้ว

    -   ในส่วนพนักงานของโรงงานไม่สามารถเข้าฝึกอบรมได้ตามแผนการฝึกอบรม
        ทำให้บริษัทต้องเสียค่าปรับเนื่องจากจัดฝึกอบรมให้กับพนักงานในโรงงานไม่ถึงร้อยละ 50
        ของจำนวนพนักงานทั้งหมดตามที่กรมแรงงานกำหนด
        ทั้งนี้ผู้บริหารได้กำชับให้แผนกบุคคลทำหน้าที่ควบคุม
        และจัดให้มีการฝึกอบรมตามแผนการฝึกอบรมพนักงานอย่างเคร่งครัดแล้ว